చెన్నై: తమిళనాడు రాజకీయాల్లో అంచెలంచెలుగా ఎదిగిన వ్యక్తి పన్నీరు సెల్వం. అన్నాడీఎంకే పార్టీలో యువ కార్యకర్తగా మొదలైన పన్నీరు సెల్వం ప్రస్థానం ఇప్పుడు ముఖ్యమంత్రిగా పదవి చేపట్టే స్థాయికి చేరింది. జయలలిత నమ్మిన బంటుగా, ఆమె ఆదేశాలను శిరసావహిస్తూ పన్నీరు సెల్వం ప్రజల్లో కూడా మంచి పేరు సంపాదించుకున్నాడు. ఈ విషయంలో పలు అవినీతి కేసుల్లో ఆరోపణలు ఎదుర్కొంటున్న శశికళ కంటే పన్నీరు సెల్వమే మేలని పలువురి అభిప్రాయం. జయలలిత శశికళతో ఎంత సన్నిహితంగా ఉన్నా పార్టీపరంగా శశికళను దరిచేరనీయలేదు. జయలలితకు ఆమెపై ఉన్న అపనమ్మకానికి ఇదే నిదర్శనమని రాజకీయ విశ్లేషకులు చెబుతున్నారు. పార్టీపరంగా పన్నీరు సెల్వంనే జయ ఎక్కువగా విశ్వసించేవారు. ఆమె జైలుకెళ్లిన సందర్భంలో కూడా పన్నీరు సెల్వంనే ముఖ్యమంత్రిగా ఉండాలని జయ ఆదేశించారు.అంతేకాదు, ఒకానొక సందర్భంలో జయలలిత పన్నీరు సెల్వం గురించి ఓ సమావేశంలో మాట్లాడుతూ పన్నీరు సెల్వం అంచెలంచెలుగా ఎదిగిన నేత అని కొనియాడారు. తన పట్టుదల, అంకిత భావం, కష్టపడే తత్వమే అతను ఉన్నత నేతగా ఎదగడానికి కారణమని ఆమె చెప్పారు. పన్నీరు సెల్వంను రామాయణంలో భరతుడితో పోల్చారు. రాముడు అడవులకు వెళ్లినప్పుడు భరతుడిని పీఠం ఎక్కమని కోరగా, భరతుడు ఆ స్థానం ఎప్పటికీ రాముడికే చెందాలని పెద్ద మనసుతో తిరస్కరించాడు. రాముడు తిరిగి రాగానే భరతుడు రాజ్యాన్ని సురక్షితంగా రాముడికి అప్పగించాడు. తనకు అంతటి విశ్వాసపాత్రుడు పన్నీరు సెల్వం అని జయలలిత చెప్పడం విశేషం. జయలలిత గతంలో పన్నీరు సెల్వం గురించి ఏం చెప్పారో చూసేందుకు పై వీడియో క్లిక్ చేయండి.వీడియో: న్యూస్మినిట్ సౌజన్యంతో...
chennai: tamilanadu rajakeeyaallo anchelanchelugaa edigina vyakti panneeru selvam. annadienke paartiiloo yuva kaaryakartagaa modalaina panneeru selvam prasthaanam ippudu mukhyamantrigaa padavi chepatte sthaayiki cherindi. jayalalita nammina bantugaa, aame aadesaalanu sirasaavahistuu panneeru selvam prajallo kuudaa manchi paeru sampaadinchukunnaadu. ee vishayamlo palu avineeti kesullo aaropanalu edurkontunna sasikala kante panneeru selvame melani paluvuri abhiprayam. jayalalita sasikalato entha sannihitamgaa unna paartiiparamgaa sasikalanu daricheraneeyaledu. jayalalitaku aamepai unna apanammakaaniki ide nidarsanamani rajakeeya vislaeshakulu chebutunnaru. paartiiparamgaa panneeru selvamne jaya ekkuvagaa vishwasinchevaaru. aame jailukellina sandarbhamlo kuudaa panneeru selvamne mukhyamantrigaa undaalani jaya aadesinchaaru.antekaadu, okanoka sandarbhamlo jayalalita panneeru selvam gurinchi oo samavesamlo maatlaadutuu panneeru selvam anchelanchelugaa edigina netha ani koniyaadaaru. tana pattudala, ankita bhavam, kashtapade tatvame atanu unnata nethagaa edagadaaniki kaaranamani aame cheppaaru. panneeru selvamnu ramayanamlo bharathuditho polchaaru. ramudu adavulaku vellinappudu bharathudini peetham ekkamani koraga, bharatudu aa sthaanam eppatiki ramudike chendaalani pedda manasutho tiraskarinchaadu. ramudu tirigi ragane bharatudu rajyanni surakshitamgaa ramudiki appaginchaadu. tanaku antati vishwaasapaatrudu panneeru selvam ani jayalalita cheppadam visesham. jayalalita gatamlo panneeru selvam gurinchi yem chepparo chusenduku pai veedio click cheyandi.veedio: neusminit soujanyamtho...